Applespot

applespot (applespot.ee) on Apple'i kasutajatele mõeldud Eesti veebileht (Apple User Group). Veebileht kasvas välja foorumist ning on kujunenud praeguseks üheks põhiliseks Apple'i-teemaliseks veebisaidiks Eestis. Kommuunis aidatakse üksteist Apple'i-alaste küsimustega ning vahetatakse jooksvalt kogemusi ja muljeid. Kaubamärgina kasutatakse nime applespot läbiva väikese kirjatähega.

applespot on üles ehitatud vabatahtlikkuse printsiibil ning peamised eestvedajad on administraatorid, moderaatorid ja toimetus.

Ajalugu

iPhone.spot.ee  
Applespot sai alguse 2007. aastal, kui loodi iphone.spot.ee foorum. Foorum oli mõeldud eestlastest iPhone omanikele, kes soovisid saada rohkem eesti keelset infot telefoni kohta. iphone.spot.ee kogus kiiresti suure hulga fänne, kes elasid nii Eestis kui ka mujal ning sellest tulenevalt otsustati mõni aeg hiljem luua ka ametlik Apple User Group. 2008. aastal, kui iPhone saabus ametlikult Eestis müügile, tegid foorumi aktiivsemad liikmed katsena ka sellest otsereportaaži iphone.spot.ee foorumis. Muuhulgas õnnestus teha foorumisse ka intervjuu esimese EMT iPhone ostja - Mariannega.

Apple User Group 
Foorumile anti ametlik Apple User Groupi staatus, kui Apple'ile oli põhjendatud vajadus eestikeelse kommuuni järele ning saadetud täiendav kiri ka Steve Jobsile.

mac.spot.ee 
Tulles vastu kasutajate kasvavale soovile näha iPhone'i teemade kõrval ka Apple'i muu riist- ja tarkvara teemalist arutelu, loodi 2008. aastal foorumi kõrvale eraldi Maci-teemaline sõsarfoorum mac.spot.ee. Oma tegevuse alguses tegi foorum esimese eestikeelse ülekande Apple'i meediaürituselt.

applespot.ee 
2009. aasta aprillis langetati otsus ühendada kaks sõsarfoorumit, iphone.spot.ee ja mac.spot.ee, üheks foorumiks. Liitmise käigus jäid alles mõlema foorumi postitused ja kasutajad. Uus foorum toodi välja hüüdlausega "Õunad koos". Hüüdlause esindab Apple'i toodete ühtsust ning kommuuni olemasolu.

Eesmärk 
applespoti peamine eesmärk on abistada iPhone'i, Macide, iPodide jm Apple'i riist- või tarkvara kasutajaid. applespoti kasutajagruppidees on esindatud tavakasutajad, kutselised muusikud, kunstnikud jms ja harrastajaid.

Uudised ja kõlakad 
Foorumi üheks suureks osaks on uudised ja kõlakad. Uudiste ja kõlakate all kajastatakse eesti keeles kõike mis on seotud Apple'iga. Siiani applespotist pärit ning kõige rohkem meedias kajastust leidnud uudis rääkis iPhone'i putukast. Applespoti ning teiste Eesti Apple'i kasutajate avastatud tarkvaraviga iPhone'is osutus sedavõrd tõsiseks, uudis leidis kajastust lisaks Eesti meediale ka mitmes välisriigi väljaandes. applespoti on hakanud kasutama allikana mitmed foorumid ja ka ajakirjandusväljaanded.

Otseülekanded 
Veebileht teeb otseülekandeid Apple'i üritustelt. Esimene ülekanne tehti 2008. aasta suvel.

Juhendid ja arvustused 
Foorumis on kokku üle 160 juhendi ning arvustuse. Juhendeid ja arvustusi võivad kirjutada kõik kasutajad. Uusi arvustusi kirjutab ka foorumi toimetus. Arvustuste seast leiab kirjutisi nii iOS-i kui ka Maci rakendusi, Apple'i ja kolmanda osapoole riistvara kohta .

Õunasaade 
15. veebruaril 2010 alustati projekti "Õunasaade". "Õunasaade" on applespoti tehtav regulaarne netisaade, mis kajastab applespoti ja Apple'iga seotut: uudised, põnevad kõlakad, olulised arvustused jne. "Õunasaade" on mõeldud ennekõike inimestele, kes ei saa iga päev foorumit jälgida, kuid soovivad end siiski hoida kursis Apple'i ja foorumi tegemistega.

Viited

Välislingid 
 applespot foorum
 Uudised applespot'is
 applespot Twitteris
 applespot Facebookis

Eesti veebisaidid